
Parlamentul  României

Camera  Deputaţilor

Comisia pentru industrii si servicii

Bucureşti 06.09.2011                                                                                                                                     Nr. 23/224/2011
A V I Z
asupra proiectului de Lege pentru aderarea României la Tratatul referitor la Sistemul
European de Informaţii privind Vehiculele şi Permisele de Conducere 
(EUCARIS), semnat la Luxemburg la 29 iunie 2000

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru aviz cu proiectul de Lege pentru pentru aderarea României la Tratatul referitor la Sistemul European de Informaţii privind Vehiculele şi Permisele de Conducere (EUCARIS), semnat la Luxemburg la 29 iunie 2000, transmis cu adresa nr.P.L.x 449 din 27 iunie 2011, transmis cu adresa nr. PLx 12 din 1 februarie 2011 şi înregistrat la comisie cu nr.23/14/2011, aviz ce va fi înaintat Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională, care sunt sesizate în fond.
În conformitate cu prevederile Constituţiei României, republicată, Camera Deputaţilor este prima Cameră sesizată.

Proiectul de lege a fost avizat favorabil de Consiliul Legislativ, cu adresa nr.603 din 30 mai 2011, cu observaţii şi propuneri, care au fost preluate de iniţiator.
Proiectul de lege are ca obiect de reglementare aderarea României la Tratatul feritor la Sistemul European de Informaţii privind Vehiculele şi Permisele de Conducere (EUCARIS), semnat la Luxemburg la 29 iunie 2000.

Tratatul reprezintă o înţelegere internaţională multilaterală, încheiată la nivel de stat, care, prin obiectul de reglementare, intră sub incidenţa art.19 alin.(1) din Legea nr.590/2003 privind tratatele.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 06 septembrie 2011.
În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de iniţiator.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian IANCU

Consilier parlamentar,
Ioan Bivolaru

